wannaphong/clean_thaiwikipedia huggingface dataset:
# ฝันที่เป็นจริง
ฝันที่เป็นจริง (7 สิงหาคม พ.ศ. 2531 -28 ตุลาคม พ.ศ. 2538) เป็นรายการโทรทัศน์ไทย ประเภทสารคดีกึ่งละคร และทอล์กโชว์ ที่ให้โอกาสในการสร้างเสริมอาชีพแก่ผู้ประสบความยากลำบาก ผลิตรายการโดย บริษัท บอร์น แอนด์ แอสโซซิเอทด์ จำกัด ออกอากาศทางไทยทีวีสีช่อง 3 โดยมี ไตรภพ ลิมปพัทธ์ เป็นพิธีกรผู้เดียวมาตลอดระยะเวลาการออกอากาศ และ ผลิตภัณฑ์ผงซักฟอกบรีส เป็นผู้ร่วมเสนอรายการTV TV TV pack.exteen.com

รายการ "ฝันที่เป็นจริง" มีแนวคิดมาจากการมองสภาพความเป็นจริงของสังคมไทย โดยเฉพาะปัญหาความเสื่อมโทรมและทุกข์ยากของผู้คน แต่ก็มีคนจำนวนหนึ่งที่ลุกขึ้นสู้ จึงนำแนวคิดนั้นมาผลิตเป็นรายการโทรทัศน์ด้วยรูปแบบเชิงสร้างสรรค์สังคมกับความบันเทิง โดยเสนอเรื่องราวชีวิตจริงของบุคคลที่ประสบชะตากรรมอันยากลำบากหรือมีฐานะยากจน แต่มีความขยัน อดทน และความใฝ่ฝันที่ดีของตนเอง ผ่านการคัดเลือกจากจดหมายทางบ้านที่มีความน่าสนใจเหมาะแก่การออกอากาศ  

รูปแบบของรายการช่วงแรกเป็นละครสั้นจำลองชีวิตจริง ส่วนช่วงหลังจะเชิญเจ้าของเรื่องมาพูดคุยกันในห้องส่ง ปิดท้ายด้วยการมอบสิ่งของพร้อม รถเข็น พิมพ์สัญลักษณ์ "บรีส" ให้แก่เจ้าของเรื่องเพื่อเป็นอุปกรณ์ดำรงชีพต่อไป และจังหวะที่พิธีกรเค้นน้ำตาของผู้ร่วมรายการให้ร้องไห้ออกมากับคำพูดแสดงให้เห็นว่าคนจนนั้นคือคนดี จนเป็นเอกลักษณ์ของรายการ ทำให้รายการได้รับความนิยมอย่างสูง และไตรภพกลายเป็นพิธีกรยอดนิยมในแถวหน้า และพิธีกรขวัญใจคนจนตั้งแต่นั้นมาไตรภพ ลิมปพัทธ์ "Role Model" คนล่าสุด? gotomanager.comไตรภพ ซุกปีก 7 สี ปลุก ทิวสเดย์ไนท์ ร้อนฉ่า อีกทั้งยังได้รับรางวัลจากสถาบันต่าง ๆ เช่น รางวัลเมขลา ประเภทรายการส่งเสริมอาชีพดีเด่น ปี พ.ศ. 2531 และผู้ดำเนินรายการดีเด่นชาย ปี พ.ศ. 2532 รางวัลโทรทัศน์ทองคำ ประเภทละครส่งเสริมคุณภาพชีวิตดีเด่น ปี พ.ศ. 2531รางวัลเมขลา ของ ไทยทีวีสีช่อง 3  thaitv3.com รางวัลสื่อมวลชนดีเด่น ประจำปี พ.ศ. 2532-2533 ประเภทรายการโทรทัศน์ สาขาเสริมสร้างคุณธรรมในสังคม และปี พ.ศ. 2537 ประเภทรายการโทรทัศน์ จากสื่อมวลชนคาทอลิกประเทศไทยประวัติพิธีมอบรางวัลสื่อมวลชนดีเด่น 

ฝันที่เป็นจริง เริ่มออกอากาศระยะแรก ในทุกวันอาทิตย์ เวลา 13.00-13.30 น. ตั้งแต่วันที่ 7 สิงหาคม พ.ศ. 2531 โดยแขกรับเชิญคนแรกของรายการคือ คุณวิภา วรรณแจ่ม คนแจวเรือข้ามฟากที่อยากมีจักรเย็บผ้าเป็นของตนเองเรื่องย่อ รายการ ฝันที่เป็นจริง, หนังสือพิมพ์ ข่าวสด ฉบับวันที่ 7 สิงหาคม พ.ศ. 2531, หน้า 6 บันเทิง ต่อมาในปี พ.ศ. 2532 ทางสถานีสั่งเพิ่มเวลาออกอากาศเป็น 1 ชั่วโมง โดยเริ่มตั้งแต่เวลา 13.15-14.15 น. และเพิ่มวันเสาร์ เนื่องจากรายการได้รับความนิยมและเป็นที่สนใจอย่างมาก และในปี พ.ศ. 2534 ย้ายเวลาเป็น 15.00-16.00 น. ของวันเสาร์และวันอาทิตย์ จนในปี พ.ศ. 2535 ลดวันออกอากาศเพียงสัปดาห์ละวันเดียว คือ วันเสาร์ ในเวลา 12.00-13.00 น. ปี พ.ศ. 2536 ย้ายเวลาเป็น 14.00-15.00 น. ของวันเสาร์ จนกระทั่งปี พ.ศ. 2538 ย้ายเวลาเป็น 18.00-18.45 น. ของวันเสาร์ 

เทปสุดท้ายของรายการออกอากาศในวันที่ 14 ตุลาคม พ.ศ. 2538 แต่ทางรายการยังได้จัดทำเทปพิเศษออกอากาศต่ออีก 2 ครั้ง โดยรวบรวมเทปแห่งความประทับใจตลอด 8 ปีของรายการมานำเสนอเพื่อเป็นการรำลึก และหลังจากนั้น "ฝันที่เป็นจริง" ก็ยังเป็นรายการที่อยู่ในความทรงจำของผู้ที่เคยชม แม้จะมีเสียงเรียกร้องให้รายการกลับมานำเสนออีก แต่พิธีกรรายการได้บอกด้วยตัวเองว่า ไม่เคยทำอะไรซ้ำกองบรรณาธิการ, สัมภาษณ์ ไตรภพ ลิมปพัทธ์ : ฝันที่เคยเป็นจริง, นิตยสาร แฮมเบอร์เกอร์ ปีที่ 4 ฉบับที่ 91 ปักษ์หลัง พฤษภาคม 2549, หน้า 71
# อากาศยานไอพ่น
อากาศยานไอพ่น  คือ อากาศยานที่ใช้เครื่องยนต์ไอพ่นเป็นพลังงานขับเคลื่อน การเผาไหม้ของเชื้อเพลิงภายในเครื่องยนต์จะเกิดก๊าซร้อนมาก ซึ่งเมื่อพ่นออกมานั้นจะเกิดแรงดันไปในทิศทางตรงกันข้ามอย่างมหาศาล สามารถผลักดันให้อากาศยานเคลื่อนที่ไปได้อย่างรวดเร็วอากาศในท้องฟ้าระยะสูงจะมีความหนาแน่นน้อยลง แรงปะทะต้านทานก็น้อยลงไปด้วย แต่กำลังดันจากภายในเครื่องยนต์มิได้ลดน้อยลงเลย ดังนั้นอากาศยานไอพ่นจึงบินได้เร็วขึ้นในระยะสูงขึ้นตามลำดับ เพดานบินของอากาศยานไอพ่นจึงสูงกว่าอากาศยานธรรมดา ตามปกติเสียงวิ่งผ่านอากาศด้วยความเร็ว 1250 กิโลเมตร/ชั่วโมง หรือ 1 มัค  (mach) ถ้าเร็วกว่านั้นเป็นสองเท่าหรือสามเท่าของเสียงก็เรียกว่า มัค 2 หรือ มัค 3 ตามลำดับ  เครื่องบินไอพ่นเท่านั้นที่สามารถทำความเร็วได้สูงเช่นนี้ ในขณะที่บินด้วยความเร็วเหนือเสียงเราจะเรียกว่า โซนิค บูม (sonic boom)เป็นเหตุให้บานกระจก ประตูหน้าต่างแตกไปได้ เครื่องบินไอพ่นสมัยเริ่มแรกมิได้ศึกษาเรื่องนี้พอ จึงสร้างไว้ให้มีความแข็งแรงอย่างธรรมดา เมื่อบินเร็วมาก ๆถึงขั้นเจาะข้ามเขตกำแพงเสียง เครื่องบินไอพ่นก็จะเกิดระเบิดพังทลายเป็นชิ้นเล็ก ๆ ตกลงมา มีลักษณะเหมือนปาขวดแก้วให้แตกละเอียดที่กำแพงหิน ดังนั้นเครื่องบินไอพ่นสมัยใหม่ที่มีความเร็วตั้งแต่หนึ่งเท่าของเสียงขึ้นไป จึงต้องมีโครงสร้างเป็นโลหะที่แข็งแรงเป็นพิเศษ ยังมีเครื่องบินอีกประเภทหนึ่ง เป็นเครื่องบินไอพ่นซึ่งสามารถขึ้นและลงตรง ๆ ในทางดิ่งได้ คุณลักษณะอันนี้เกิดจากการใช้เครื่องยนต์ไอพ่นพุ่งลงมาข้างล่าง ต่อเมื่อเครื่องพุ่งขึ้นได้ระยะสูงปลอดภัยแล้ว นักบินจึงบังคับให้ท่อไอพ่นหมุนเพื่อพ่นไอเสียไปข้างหลัง จะได้ผลักให้ตัวเครื่องบินเคลื่อนที่ไปข้างหน้า เครื่องบินไอพ่นแบบนี้ ไม่ต้องมีทางวิ่ง จึงใช้ประโยชน์ได้ดีมากบนเรือบรรทุกเครื่องบินซึ่งมีดาดฟ้าที่คับแคบอยู่แล้ว ข้อเสียเปรียบก็มีอยู่ว่า ยังไม่สามารถสร้างเครื่องบินไอพ่นแบบนี้ให้บินได้นาน ๆ และไกล ๆ เท่าเครื่องบินไอพ่นธรรมดา

 ตัวอย่างอากาศยานไอพ่นที่สามารถบินเร็วกว่าเสียง 
 เอฟ-22
 มิก-25
 มิก-31
 เอฟ-16
 มิก-29
 เอฟ-15
 ซู-47
 คองคอร์ด
# เทศบาลตำบลจอมทอง (จังหวัดเชียงใหม่)
จอมทอง เป็นเทศบาลตำบลแห่งหนึ่งในอำเภอจอมทอง จังหวัดเชียงใหม่ และเป็นเทศบาลตำบลแห่งแรกของอำเภอจอมทอง ยกฐานะมาจากสุขาภิบาลบ้านหลวง เทศบาลตำบลจอมทองเป็นที่ตั้งของตัวเมืองจอมทอง ปัจจุบันมีการพัฒนาเติบโตอย่างรวดเร็ว และมีการผลักดันในการยกฐานะจากเทศบาลตำบลจอมทองขึ้นเป็นเทศบาลเมืองจอมทอง เพื่อเป็นศูนย์กลางความเจริญในการพัฒนาท้องถิ่นในเชียงใหม่ตอนใต้ในอนาคต

 ประวัติ 
เทศบาลตำบลจอมทอง แต่เดิมเป็นสุขาภิบาลบ้านหลวง อำเภอจอมทอง จังหวัดเชียงใหม่ และได้เปลี่ยนฐานะเป็นเทศบาลตำบลบ้านหลวง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ประกาศในราชกิจจานุเบกษาเมื่อวันที่ 24 กุมภาพันธ์ พ.ศ. 2542 มีผลบังคับใช้เมื่อวันที่ 25 พฤษภาคม พ.ศ. 2542 ต่อมาจังหวัดเชียงใหม่มีคำสั่งให้เปลี่ยนชื่อเป็น "เทศบาลตำบลจอมทอง" เมื่อวันที่ 12 กันยายน พ.ศ. 2543ราชกิจจานุเบกษา (2543).พระราชกฤษฎีกาเปลี่ยนชื่อเทศบาลตำบลบ้านหลวง เป็นเทศบาลตำบลจอมทอง พ.ศ. 2543 , สืบค้นเมื่อ 6 กุมภาพันธ์ 2562. โดยมีตราสัญลักษณ์ของเทศบาลตำบลจอมทองเป็นรูปโกฏิทองคำบรรจุพระบรมสารีริกธาตุของสมเด็จพระสัมมาสัมพุทธเจ้า ซึ่งประดิษฐานที่วัดพระธาตุศรีจอมทองวรวิหาร อันเป็นสิ่งศักดิ์สิทธิ์ คู่บ้านคู่เมืองของอำเภอจอมทองและจังหวัดเชียงใหม่ประวัติตำบลจอมทอง , จากเว็บไซด์เทศบาลตำบลจอมทอง, สืบค้นวันที่ 6 กุมภาพันธ์ 2562.

 ที่ตั้ง 
เมืองจอมทองอยู่ห่างจากนครเชียงใหม่ไปทางทิศใต้ 58 กิโลเมตร ตามทางหลวงแผ่นดินหมายเลข 108 (ถนนเชียงใหม่–ฮอด) มีพื้นที่ทั้งหมด 6.12 ตารางกิโลเมตร ครอบคลุมพื้นที่บางส่วนของ 3 ตำบล คือตำบลบ้านหลวง ตำบลข่วงเปา และตำบลดอยแก้ว รวมทั้งหมด 11 หมู่บ้าน สำนักงานเทศบาลตำบลจอมทอง ตั้งอยู่เลขที่ 299 หมู่ที่ 4 ตำบลบ้านหลวง อำเภอจอมทอง จังหวัดเชียงใหม่

 อาณาเขต 
 ทิศเหนือ จดหลักกิโลเมตรที่ 1 หน้าวัดข่วงเปา หมู่ 11 บ้านรวมน้ำใจข่วงเปา ตำบลข่วงเปา
 ทิศใต้ จดหลักกิโลเมตรที่ 60 ถนนเชียงใหม่–ฮอด ติดต่อตำบลดอยแก้ว
 ทิศตะวันออก ติดต่อหมู่ 9 บ้านสันป่าซาง ตำบลข่วงเปา หมู่ 4 บ้านท่าหลุก ตำบลสบเตี๊ยะ และแม่น้ำปิง ตำบลหนองล่อง อำเภอเวียงหนองล่อง จังหวัดลำพูน
 ทิศตะวันตก ติดต่อหมู่ 13 บ้านน้ำลัด ตำบลบ้านหลวง และอุทยานแห่งชาติดอยอินทนนท์
# วงเวียนศรีสุริโยทัย
ระวังสับสนกับ สระแก้ว สระน้ำโบราณภายในสวนสัตว์ลพบุรี

thumb|right|240px|วงเวียนศรีสุริโยทัยยามค่ำคืน

วงเวียนศรีสุริโยทัย (ภาษาปากเรียก วงเวียนสระแก้ว) เป็นวงเวียนที่มีสิ่งก่อสร้างคล้ายเทียนตั้งอยู่บนพานขนาดใหญ่ เป็นสิ่งก่อสร้างที่มีความโดดเด่นทางด้านรูปแบบการก่อสร้างที่มีความสวยงาม ตั้งอยู่ถนนนารายณ์มหาราช อำเภอเมืองลพบุรี จังหวัดลพบุรี

 ประวัติ 
วงเวียนศรีสุริโยทัย หรือวงเวียนสระแก้ว ตั้งอยู่บนถนนนารายณ์มหาราช ถูกก่อสร้างในสมัยจอมพล ป. พิบูลสงคราม เริ่มจากการขุดสระในปี พ.ศ. 2481-2482 เพื่อใช้เป็นแหล่งน้ำและสถานที่พักผ่อนหย่อนใจของประชาชนในย่านเมืองใหม่ลพบุรี โดยก่อสร้างเป็นประติมากรรมคล้ายทหารปืนใหญ่ในท่าเตรียมพร้อมบนแท่นสูงกลางสระ 

ในเวลาต่อมาได้มีการเปลี่ยนแปลงรูปลักษณ์ของประติมากรรมเดิม ด้วยการสร้างประติมากรรมลักษณะคล้ายเทียนตั้งอยู่กลางพาน มีสะพานเชื่อมจากขอบสระทั้งสี่ทิศ ขอบพานมีตรากระทรวงต่าง ๆ ในขณะนั้น เช่น กระทรวงยุติธรรม, กระทรวงกลาโหม และกระทรวงการคลัง เป็นต้น ในสระมีพญานาคให้น้ำสี่ตัว มีรูปปั้นคชสีห์หมอบซึ่งเป็นสัญลักษณ์ของทหารอยู่เชิงสะพานทั้งสี่ทิศรวมแปดตัว รูปปั้นคชสีห์มีเจตนาปั้นให้มีกล้ามเนื้อเพื่อให้เกิดความรู้สึกแข็งแรงดุดัน ส่วนขอบสระสร้างเป็นที่นั่งพักผ่อนโดยรอบ

มีบุคคลร่วมสมัยของการก่อสร้างวงเวียนสุริโยทัยเช่น กมล เกตุ อดีตหัวหน้าหน่วยศิลปากรลพบุรี ระบุว่าสิ่งก่อสร้างที่มีลักษณะคล้ายพาน และแท่งเทียนนั้นแท้จริงแล้ว ผู้สร้างต้องการสร้างเป็นฐานสำหรับเป็นที่ตั้งอนุสาวรีย์ของจอมพล ป. พิบูลสงคราม แต่จอมพล ป. ไม่เห็นดีด้วย ประติมากรรมจึงมีลักษณะเป็นแท่งเทียนดังกล่าว 

เคยมีการประดิษฐ์รูปเปลวไฟวางบนแท่งเทียนซึ่งเทศบาลลพบุรีทำมาตั้งแต่เดือนพฤศจิกายน พ.ศ. 2539 แต่ภายหลังได้มีการวิพากษ์วิจารณ์ด้านความไม่เหมาะสมและไม่เป็นไปตามเจตนารมณ์ของผู้สร้าง จึงได้มีการนำออกไปวรวิทย์ วงษ์สุวรรณ. รอยอดีตเมืองลพบุรี. ลพบุรี:กรุงไทยการพิมพ์. 2554, หน้า 82

 การใช้ประโยชน์ 
แม้เหตุผลในการสร้างสระแก้วคือเพื่อสร้างเป็นสถานที่พักผ่อนหย่อนใจ  แต่ในปัจจุบันถือเป็นสถานที่พักผ่อนหย่อนใจที่ชาวลพบุรีเข้าไปใช้สอยน้อย เนื่องจากการเข้าไปยังวงเวียนยากลำบาก เพราะมีรถวิ่งวนรอบวงเวียนอยู่ตลอด

อย่างไรก็ตามเทศบาลเมืองลพบุรีได้มีการจัดงานประเพณีลอยกระทงย้อนยุคจอมพล ป. พิบูลสงครามบริเวณรอบวงเวียนศรีสุริโยทัย ซึ่งจัดติดต่อกันตั้งแต่ปี พ.ศ. 2539 จนถึงปัจจุบัน โดยมีคำขวัญว่า "มาลานำไทย แต่งกายย้อนยุค ร่วมสนุกลอยกระทง"

 สถานที่ใกล้เคียง 
 โรงภาพยนตร์ทหารบก
 สวนสัตว์ลพบุรี
 สถานีขนส่งจังหวัดลพบุรี
 กองพลรบพิเศษที่ 1
 ค่ายสมเด็จพระนารายณ์มหาราช
 วัดชีป่าสิตาราม
 โรงเรียนโปลีเทคนิคลพบุรี
# รุ่งเรือง อนันตยะ
รุ่งเรือง อนันตยะ (เกิด 30 ธันวาคม พ.ศ. 2523) ชื่อเล่น แฮ็ค เป็นนักแสดงชายชาวไทย ผลงานภาพยนตร์ที่มีชื่อเสียงคือเรื่อง ยุวชนทหาร เปิดเทอมไปรบ แสดงคู่กับ เทย่า โรเจอร์ส

ประวัติ
รุ่งเรือง อนันตยะ เกิดเมื่อวันที่ 30 ธันวาคม พ.ศ. 2523 จบการศึกษาชั้นมัธยมศึกษาจากโรงเรียนเบญจมราชรังสฤษฎิ์ จังหวัดฉะเชิงเทรา สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยหอการค้าไทยรุ่งเรือง อนันตยะ

รุ่งเรือง สมรสกับศิริญญา เมื่อวันที่ 2 มีนาคม พ.ศ. 2558 ที่จังหวัดสุรินทร์อันเป็นบ้านเกิดของภริยาและคลอดลูกสาวแล้วเมื่อวันที่ 19 สิงหาคม พ.ศ. 2558 ชื่อน้องพิตต้า

ผลงาน
ภาพยนตร์
โกซิกส์:โกหก ปลิ้นปล้อน กะล่อน ตอแหล
ยุวชนทหาร เปิดเทอมไปรบ รับบท มารุต

ละคร
 พี่เลี้ยงกึ่งสำเร็จรูป (2544) ช่อง 3 รับบท ป้อด 
 บ้านสาวโสด รับบท อังกฤษ (2544) ช่อง 3
 ไฟน้ำค้าง (2544) ช่อง 5 
 มนต์รักแม่น้ำมูล (2545) ช่อง 5 รับบท แคน
 บ่วงเล่ห์เสน่หา (2546) ช่อง 3 รับบท ระพีวิชญ์
 สมปองน้องสมชาย (2547) ช่อง 3 รับบท มงกุฎ เพชรอุทัย (รับเชิญ)
 รักแปดพันเก้า ช่อง 9 รับบท จอน
 เล่ห์ภุมเรศ   (2548) ช่อง 5 รับบท นฤชา
 มายาพิศวาส  (2550) ช่อง 5 รับบท กวิน  (รับเชิญ)
 เงาอโศก (2551) ช่อง 5  รับบท เกื้อ
 ความลับของ Superstar (2551) ช่อง 5  รับบท แฮ็ค รุ่งเรือง (รับเชิญ)
 สะใภ้ก้นครัว (2551) ช่อง 7  รับบท เข่ง
 จำเลยรัก (2551) ช่อง 3 รับบท หริณ รังสิมันต์ (รับเชิญ)
 ชิงชัง (2552) ช่อง 5 รับบท ปลัดสมชาย
 365 วันแห่งรัก (2553) ช่อง 3 รับบท รวินทร์
 มาลัยสามชาย (2553) ช่อง 5 รับบท คุณวิศาล 
 เป็นต่อ ตอน น้องเขยเป็นต่อ รับบท คุณท็อป
 ผู้กองเจ้าเสน่ห์ ตอน สารภาพ
 เซน...สื่อรักสื่อวิญญาณ ตอน ความผิด รับบท ต้น
 นัดกับนัด ตอน ยายตัวร้ายกับนายขี้หึง
 บ้านนี้มีรัก ตอน เพื่อเธอ
 เฮง เฮง เฮง รับเชิญ
 กับดักเสน่หา (2560) (ช่องวัน) รับบท ร้อยตำรวจเอกราเชนทร์ พัฒนานนท์ (รับเชิญ)
 ชะนีหนีคาน (2561) (ช่องวัน) รับบท เอก (รับเชิญ)

ภาพยนตร์สั้น
บ้านคือลมหายใจของชีวิต
มิวสิกวิดีโอ
 เพลง เขาจะโกรธไหม ของ วงบาซู
 เพลง แกล้ง ของ ซอนเน่
 เพลง อ้อนไว้ ของ อ้อน ลัคนา
 เพลง คุณโอเคไหม ของ จักรพันธ์ ครบุรีธีรโชติ
 เพลง คำสุดท้าย ของ Slot Machine
 เพลง ฟังดูดี  ของ I'm no Heroine

พรีเซ็นเตอร์
 รณรงค์การขึ้นทะเบียนเกษตรกร ประจำปี 2554/2555

รางวัล
 เฉลิมไทยอวอร์ด ครั้งที่ 2 สาขานักแสดงสมทบชายทางโทรทัศน์ยอดเยี่ยม จากละครเรื่อง รักแปดพันเก้า
# โรงภาพยนตร์ทหานบก
โรงภาพยนตร์ทหานบกการท่องเที่ยวของจังหวัดลพบุรี. สถานที่ท่องเที่ยวอำเภอเมือง. เรียกดูเมื่อ 22 มกราคม 2556 (ป้ายด้านหน้าสะกด ภาพยนตร์ทหานบก)  เป็นโรงภาพยนตร์ที่มีความเก่าแก่ และในอดีตก็นับเป็นโรงภาพยนตร์ที่ทันสมัยที่สุดในประเทศอีกแห่งหนึ่งด้วย ซึ่งตั้งอยู่ใกล้กับวงเวียนศรีสุริโยทัย อำเภอเมือง จังหวัดลพบุรี ปัจจุบันอยู่ในความดูแลของกรมธนารักษ์

 ประวัติ 
อาคารประวัติโรงภาพยนตร์ทหานบกเป็นสถานที่ประวัติศาสตร์ และศิลปกรรมที่สำคัญแห่งหนึ่งของจังหวัดลพบุรี ซึ่งเป็นสถานที่ทีสร้างขึ้นโดยมติคณะรัฐมนตรีเมื่อ  พ.ศ. 2482 สมัยที่ท่านจอมพล แปลก พิบูลสงคราม เมื่อครั้งดำรงตำแหน่งนายกรัฐมนตรี เพื่อถูกสร้างให้เป็นรมณียสถานของเมืองลพบุรีรวมทั้งอาจจะใช้ประโยชน์เป็นที่ประชุมสภาได้หากเกิดเหตุคับขันของสงครามโลกและจำเป็นต้องย้ายเมืองหลวงมา ณ จังหวัดนี้ และมีรูปแบบสถาปัตยกรรมที่เป็นเอกลักษณ์ของยุคสมัย คือสถาปัตยกรรมแบบอลังการศิลป์ที่หาดูได้ยากในประเทศไทย  ตลอดจนเป็นสถาปัตยกรรมโรงมหรสพที่ทันสมัยที่เก่าแก่ที่สุดของประเทศไทยรองจากโรงมหรสพเฉลิมกรุง อีกทั้งเป็นสถาปัตยกรรมอายุนานถึง  70 ปี แล้ว ประวัติโรงภาพยนตร์ทหานบก โบราณวัตุสถานในสมันจอมพล ป.พิบูลสงคราม
# แยกจอมทอง
แยกจอมทอง  เป็นทางแยกบริเวณจุดบรรจบระหว่างถนนจอมทองกับถนนวุฒากาศ ในพื้นที่แขวงจอมทอง เขตจอมทอง กรุงเทพมหานคร ใกล้กับเชิงสะพานบางขุนเทียน

จอมทอง
จอมทอง
# ทรงนักเรียน
ทรงนักเรียน เป็นทรงผมสำหรับผู้ชายและผู้หญิง

 ประวัติ 
บทความว่าด้วยเรื่องกฎทรงผม ของ ศ.ดร.นิธิ เอียวศรีวงศ์ จากหนังสือพิมพ์มติชนฉบับ 2 พฤศจิกายน 2550 มีคำตอบสรุปความได้ว่า ประเทศไทยรับทรงผมทรงนักเรียนทั้งเครื่องแบบต่าง ๆ จากประเทศญี่ปุ่นในช่วงสงครามโลกครั้งที่ 2 ซึ่งในช่วงสงครามนั้นเกิดเหาระบาดมาก ประชาชนจึงนิยมตัดผมสั้น
กระทรวงศึกษาธิการได้ออกกฎกระทรวง ฉบับที่ 1 (พ.ศ. 2515) แก้ไขเพิ่มเติมโดยกฎกระทรวง ฉบับที่ 2 (พ.ศ. 2518) ออกตามความในประกาศของคณะปฏิวัติ ฉบับที่ 132 ลงวันที่ 22 เมษายน พ.ศ. 2515 บันทึกข้อความ ที่ ศธ ๐๒๐๔/๕๒๘๕ วันที่ ๑๒ พฤษภาคม ๒๕๔๖ เรื่อง ซ้อมความเข้าใจเกี่ยวกับการแต่งกายและความประพฤตินักเรียน ในเรื่องเกี่ยวกับทรงผมที่ ไม่เหมาะสมแก่สภาพของนักเรียน กฎกระทรวงฉบับที่ 1 ระบุว่า 
 นักเรียนชายไว้ผมยาว โดยไว้ผมข้างหน้าและกลางศีรษะยาวเกิน 5 เซนติเมตร และชายผมรอบศีรษะไม่ตัดเกรียนชิดผิวหนัง หรือไว้หนวดหรือเครา
 นักเรียนหญิงตัดผมหรือไว้ผมยาวเลยต้นคอ หากโรงเรียนหรือสถานศึกษาใดอนุญาตให้ไว้ยาวเกินกว่านั้นก็ให้รวบให้เรียบร้อย
กฎกระทรวงฉบับที่ 2 แก้ไขเป็น
 นักเรียนชายตัดผมหรือไว้ผมยาวจนด้านข้างและด้านหลังยาวเลยตีนผมหรือไว้หนวด ไว้เครา
 นักเรียนหญิงตัดผมหรือไว้ผมยาวเลยต้นคอ หากโรงเรียนหรือสถานศึกษาใดอนุญาตให้ไว้ยาวเกินกว่านั้นก็ให้รวบให้เรียบร้อย
ดังนั้นโรงเรียนต่าง ๆ จึงอาจมีระเบียบในเรื่องทรงผมที่แตกต่างกันได้ในรายละเอียด แต่ส่วนใหญ่นักเรียนชายมักจะให้ตัดผมสั้นเกรียน และนักเรียนหญิงมักจะให้ตัดผมสั้นในช่วงติ่งหูถึงปกเสื้อนักเรียน

 วิธีการตัดผมทรงนักเรียน 
 ผู้ชาย 
การตัดผมด้านข้าง
 การตัดผมขาวเดินปัตตาเลี่ยน ตัดผมบางที่จอน ครั้งละหนึ่งหน้าปัตตาเลี่ยน เพียงขึ้นไม่เหนือใบหู
 การตัดผมขาวเดินปัตตาเลี่ยนตัดผมขาวที่หลังใบหูด้านล่างขึ้นไปเชื่อมต่อกันที่เหนือใบหู
 การตัดผมนวลกลมกลืน ให้วางหวีตั้งแนวเฉียง 45 องศา เดินปัตตาเลี่ยนตัดผมนวลกลมกลืนเชื่อมต่อกัน และการตัดผมด้านข้าง อีกด้านหนึ่งให้ตัดผมเช่นเดียวกัน
การตัดผมด้านหลัง
 การตัดผมขาวเดินปัตตาเลี่ยนตัดผมขาวที่ท้ายทอยแนบชิดติดศีรษะขึ้นไป
 การตัดผมนวลกลมกลืน ใช้เดินปัตตาเลี่ยนบนหวีตั้งแนวเฉียง 45 องศา ตัดผมนวลกลมกลืน เชื่อมต่อกัน
การตัดผมบนศีรษะ
 การตัดผมบนศีรษะด้านหลัง เดินปัตตาเลี่ยนบนหวีตัดผม ให้กลมกลืนเชื่อมต่อกัน
 การตัดผมบนศีรษะด้านหน้า เดินปัตตาเลี่ยนบนหวีตัดผม ให้กลมกลืนเชื่อมต่อกัน
การตัดผมลบเหลี่ยมขอบและชั้น โดยเดินปัตตาเลี่ยน บนหวีตัดผม เพื่อลบเหลี่ยมขอบและชั้นรอบศีรษะให้กลมกลืน

 ผู้หญิง 
 แบ่งผมด้านข้างใบหู 2 ข้างซ้ายขวาแบ่งส่วนด้านหลัง ติดกิ๊บใหัเรียบร้อย
 ใช้หวีซอยตัดผมส่วนท้ายทอยความสั้น โดยมาตรฐานอยู่ที่ใต้ติ่งหู
 ใชักรรไกรตัดเป็นแนวตรง เมื่อได้ฐานผมแล้ว ใช้แบ่งผมช่อที่ 2 ลงมาใช้เกณฑ์การตัดช่อแรก (ไม่ควรยกมือขึ้น ให้แนบกับท้ายทอยตลอด) 
 ทำจนเสร็จในส่วนของด้านหลัง
 แบ่งผมจากด้านซ้ายใช้ความยาวของด้านหลังเป็นเกณฑ์
 ทำเหมือนด้านซ้ายแบ่งส่วนด้านขวานี้เหลือตัดได้เลย
 เมื่อเสร็จให้ดูว่าผมสั้นเสมอกันดีแล้ว
 ใช้แป้งฝุ่นโรยบริเวณท้ายทอยให้ลูกค้าก้มหลังลงเล็กน้อย
 ใช้ใบมีดโกนกันท้ายทอยออกก่อนตัดอย่าลืมคลุมผ้าให้เรียบร้อย
# เพลงเรื่อง
เพลงเรื่องคือเพลงที่บรรเลงเป็นชุด โดยนำเพลงที่มีลักษณะใกล้เคียงกันหลายๆเพลง มาบรรเลงติดต่อกัน เพลงเรื่องต่างจากเพลงตับตรงที่เพลงเรื่องไม่มีเนื้อร้องเลย

โครงสร้างของเพลงเรื่องนั้นมักจะเริ่มบรรเลงด้วยเพลงช้า เพลงเร็ว แล้วก็ออกเพลงลาเป็นอันดับสุดท้าย(เพลงลาจะใช้บรรเลงในวงปี่พาทย์)

เพลงเรื่องส่วนใหญ่ใช้ในงานพิธีต่างๆเช่น เพลงเรื่องนางหงส์ใช้ในงานศพ เพลงเรื่องฉิ่งพระฉันใช้บรรเลงตอนพระฉันภัตตาหาร
# ตำบลในเวียง
ตำบลในเวียง อาจหมายถึง
 ตำบลในเวียง อำเภอเมืองน่าน จังหวัดน่าน
 ตำบลในเวียง อำเภอเมืองแพร่ จังหวัดแพร่
# ตำบลไชยสถาน
ตำบลไชยสถาน อาจหมายถึง
 ตำบลไชยสถาน อำเภอสารภี จังหวัดเชียงใหม่
 ตำบลไชยสถาน อำเภอเมืองน่าน จังหวัดน่าน
# นอร์ทธรอป กรัมแมน
นอร์ทธรอป กรัมแมน คอร์ปอเรชัน เป็นบริษัทสัญชาติสหรัฐอเมริกา ดำเนินธุรกิจเกี่ยวกับอากาศยานทางการทหาร การต่อเรือรบ และเทคโนโลยีทางการทหาร ก่อตั้งขึ้นในปี 1994 จากการควบรวมกิจการของบริษัท นอร์ทธรอปและบริษัทกรัมแมน เข้าด้วยกัน 

ในปี 2010 นอร์ทธรอป กรัมแมน เป็นบริษัทที่มีสัญญาการจัดซื้ออาวุธอยู่ในอันดับที่ 4 ของโลก"SIPRI Top 100 Defence Contractors ". สถาบันวิจัยสันติภาพนานาชาติสต็อกโฮล์ม. มีพนักงานทั่วโลกกว่า 120,000 คน  มีสำนักงานใหญ่ตั้งอยู่ในเขตเซนจูรีซิตี้ เมืองลอสแอนเจลิส รัฐแคลิฟอร์เนีย ในปี 2010 ได้รับการจัดอันดับอยู่ในอันดับที่ 61 ในประเภทบริษัทอุตสาหกรรมในสหรัฐอเมริกาจากนิตยสารฟอร์จูน"Fortune 500 2010" สืบค้นเมื่อ 20 มีนาคม 2553

 ผลิตภัณฑ์ 
เรือและเรือรบ
อู่ต่อเรือนอร์ทธรอปกรัมแมนนิวพอร์ตนิวส์ เป็นอู่ต่อเรือเดียวที่ต่อเรือบรรทุกเครื่องบินของกองทัพเรือสหรัฐอเมริกา และเป็นอู่เดียวที่มีขีดความสามารถในการต่อเรือบรรทุกเครื่องบินชั้นนิมิตซ์ และเรือบรรทุกเครื่องบินชั้นใหม่ล่าสุดอย่างชั้นเจอรัลด์ อาร์. ฟอร์ด และเป็นหนึ่งในสองบริษัทที่สามารถต่อเรื่อดำน้ำพลังงานนิวเคลียร์ของสหรัฐอเมริกา

นอกจากนี้ยังมีหน่วยงานย่อยได้แก่ นอร์ทธรอป กรัมแมน ชิป ซิสเท็มส์ ในการต่อเรือสนับสนุนการยกพลขึ้นบก และเรือรบ เรือสินค้าพาณิชย์ และเรืออื่นๆ เช่น เรือตัดน้ำแข็ง เรือบรรทุกน้ำมัน เรือบรรทุกสินค้า โดยร่วมมือกับ SAIC (Science Applications International Corporation) นอกจากนี้ยังมีบริการงานออกแบบทางวิศวกรรมและสถาปัตยกรรมทางเรือ และการซ่อมบำรุงรักษาเรือ

อากาศยาน
หน่วยงานย่อยเกี่ยวกับอากาศยานและระบบการบิน ผลิตอากาศยานสำหรับสหรัฐอเมริกาปละชาติอื่นๆทั่วโลก เช่น เครื่องบินทิ้งระเบิดทางยุทธศาสตร์ บี-2 สปิริต, เครื่องบินสอดแนม อี-8 จอยต์ สตารส์, อาร์คิว-4 โกลบอลฮ็อก, เครื่องบินฝึกความเร็วเหนือเสียง ที-38 ทาลอน , อาร์คิว-5 ฮันเตอร์ ของกองทัพบกสหรัฐ นอกจากนี้กองทัพเรือสหรัฐยังมี เป้าลวง บีคิวเอ็ม-74 ชูการ์, ซี-2 เกรย์ฮาวน์, อี-2 ฮ็อคอาย, อีเอ-6บี โพรวเลอร์ ผลิตชิ้นส่วนหลักของเครื่องบินขับไล่ เอฟ/เอ-18 ฮอร์เน็ท, เอฟ/เอ-18อี/เอฟ ซูเปอร์ฮอร์เน็ท และเครื่องบินอื่นๆ เช่น เอฟ-5, ที-38 

thumb|right|200px|นอร์ทธรอป กรัมแมน บี-2 สปิริท เครื่องบินทิ้งระบิดทางยุทธศาสตร์
นอกจากนี้ยังผลิตดาวเทียม และจรวดขนส่งอวกาศ ให้กับองค์การนาซ่า และกองทัพอากาศสหรัฐ ร่วมคิดค้นวิจัยเลเซอร์พลังงานสูงร่วมกับโบอิงสำหรับ ต้นแบบเครื่องบิน โบอิงวายเอเอล-1

เรดาร์และระบบตรวจจับ
ฝ่ายวิจัยและพัฒนานอร์ทธรอป กรัมแมน อิเล็กทริค ซิสเท็มส์ คิดค้นและพัฒนาระบบเรดาร์ตรวจจับหลากหลายประเภท เช่น ระบบเรดาร์ป้องกันภัยทางอากาศ ซี41 ระบบเรดาร์ตรวจับทางยุทธวิธี เช่น ระบบเรดาร์ AN/APG-68 และ AN/APG-80 ซึ่งเป็นระบบเรดาร์ควบคุมการบินของเครื่องบินขับไล่ เอฟ-16 ไฟทิงฟอลคอน, ระบบเรดาร์สมรรถนะสูง AN/APG-77 สำหรับเครื่องบินขับไล่ เอฟ-22 แร็พเตอร์, เรดาร์ AN/APG-81 และ AN/AAS-37 สำหรับ เอฟ-35 ไลท์นิ่ง 2, เรดาร์ APQ-164 สำหรับเครื่องบินทิ้งระเบิด บี-1 แลนเซอร์ และระบบเรดาร์สำหรับเครื่องบินแจ้งเตือนและควบคุมภัยทางอากาศล่วงหน้า (AWACS)
# ตำบลบ่อ
ตำบลบ่อ อาจหมายถึง
 ตำบลบ่อ อำเภอขลุง จังหวัดจันทบุรี
 ตำบลบ่อ อำเภอเมืองน่าน จังหวัดน่าน
# ตำบลหนองแดง
ตำบลหนองแดง อาจหมายถึง
 ตำบลหนองแดง อำเภอสีชมพู จังหวัดขอนแก่น
 ตำบลหนองแดง อำเภอแม่จริม จังหวัดน่าน
 ตำบลหนองแดง อำเภอนาเชือก จังหวัดมหาสารคาม
# อาแล็ง จาลานี
อาแล็ง จาลานี  หรือที่รู้จักกันในชื่อ อลัน เอ็นกาลานี่น็อกเอาต์ฉบับมวยสยาม. ปีที่ 23 ฉบับที่ 1946. ISSN 15135438. หน้า 10 หรือ อาเลน นากาลานิ เจ้าของฉายา เดอะแพนเธอร์ เกิดวันที่ 7 กรกฎาคม ค.ศ. 1975 ที่ประเทศแคเมอรูน เป็นนักมวยไทยแชมเปี้ยนโลกสองสมัยชาวฮ่องกง

 ประวัติ 
อาแล็ง จาลานี เคยเป็นบอดี้การ์ดให้กับบุคคลระดับวีไอพีรวมทั้งบุคคลระดับสูงในไอวอรีโคสต์มาก่อนที่จะย้ายมาอยู่ในฮ่องกง ซึ่งได้กลายมาเป็นผู้มีชื่อเสียงของที่นี่ เขามีชื่อเสียงในด้านการฝึกฝนที่โหดร้ายภายใต้การดูแลที่กวดขันให้เน้นความรุนแรงและดุดัน

อาแล็งสามารถเอาชนะในการต่อสู้ของแทบทุกครั้งด้วยการชนะน็อคฝ่ายตรงข้าม แม้จะมีลักษณะกล้ามเนื้อที่ใหญ่โต แต่อาแล็งผู้ได้รับฉายาเดอะแพนเธอร์ก็มีความยืดหยุ่นทางด้านกล้ามเนื้อได้อย่างเหลือเชื่อ และยังได้รับการโหวตใน "Le Monde du Muscle" ในฐานะหนึ่งในนักชกรุ่นเฮฟวี่เวทที่มีความรวดเร็วมากที่สุดในโลก

เขามีท่าโจมตีประจำตัวที่เรียกว่า "เดอะแพนเธอร์ ไฮคิก" ซึ่งได้เสริมประสิทธิภาพได้เป็นอย่างดีในอาชีพการต่อสู้ของเขา เมื่อเร็วๆนี้ เขาได้เริ่มเป็นที่เลื่องลือในยูทูบรวมถึงข่าวที่โด่งดังเกี่ยวกับการเริ่มต้นในเค-วันประวัติความเป็นมา  

ในปัจจุบันอาแล็งได้ทำการฝึกฝนที่สถาบันการต่อสู้แบบผสมผสานซึ่งตั้งอยู่ในฮ่องกง เขามีแผนที่จะแข่งขันในรายการ เค-วัน ไฟท์ติ้งแชมเปี้ยนชิป ซึ่งอาจเป็นการย้ายเป้าหมายสู่การแข่งขันในรายการ อุลติเมท ไฟท์ติ้งแชมเปี้ยนชิป (UFC) ในโอกาสต่อไปประวัติความเป็นมา 

 เกี่ยวกับพื้นหลังของศิลปะการต่อสู้ 
อาแล็งได้เริ่มเรียนยูโดตั้งแต่อายุหกขวบ โดยการสนับสนุนจากพ่อของเขา อาแล็งเริ่มออกแสดงความสามารถพิเศษนี้ในช่วงต้นของชีวิต เขาชนะการแข่งขัน แบ็ค-ทู-แบ็ค จูเนียร์ ในแคเมอรูนรวมไปจนถึงทั่วแอฟริกา ในเบื้องต้นเขาได้รับอิทธิพลจากแม่ของเขา ผู้ซึ่งมีความรักในกีฬาและมีความต้องการที่จะให้ลูกของเธอเรียนรู้ด้านระเบียบวินัยและมุ่งเน้นการใช้พละกำลังไปในทางที่ถูกต้อง

อาแล็งได้เรียนรู้อย่างต่อเนื่องทั้งในศาสตร์ของยูโด, โชโตกันคาราเต้, ซาวัท, ฟูล-คอนแท็ค คิกบ็อกซิ่ง, โคชิกิคาราเต้, มวยไทย, เคียวคุชินคาราเต้ และบราซิลเลี่ยน ยูยิสสู โดยได้รับสายดำเป็นส่วนใหญ่ของในแต่ละสาขาวิชา

 ความสำเร็จ 
 ปี รายการ ค.ศ. 2010 พลาเน็ตแบทเทิล เฮฟวีเวท เวิลด์แชมเปียน ค.ศ. 2009 พลาเน็ตแบทเทิล เฮฟวีเวท เวิลด์แชมเปียน ค.ศ. 2006 คุโอชู ออล-สไตล์ มาร์เชียลอาร์ท เวิลด์แชมเปียน ค.ศ. 2004 มวยไทยเวิลด์แชมเปียน, ประเทศไทย ค.ศ. 2004 คิงส์เบิร์ธเดย์คัพ รันเนอร์-อัป, ประเทศไทย ค.ศ. 2004 ฮ่องกง มวยไทยเฮฟวีเวทแชมเปียน (WMC) ค.ศ. 2003 มณฑลกวางตุ้ง, ประเทศจีน - คิงออฟสานต้า ค.ศ. 2003 เจแปนคัพ เหรียญเงิน - เฮฟวีเวท (WKKF) ค.ศ. 2002-03 ฮ่องกง โคชิกิ คาราเต้โด เฮฟวีเวทแชมเปียน (WKKF) ค.ศ. 2002 มวยไทย เฮฟวีเวทแชมเปียน สุราษฎร์ธานี & เกาะสมุย - ประเทศไทย (WMC) ค.ศ. 1998-01 คิกบ็อกซิ่ง เฮฟวีเวทแชมเปียน - แอฟริกา (FIKO) (UFABA) ครูมวยไทย (WMC)  กิโยชิ สายดำสองดั้ง โคชิกิ คาราเต้โด สายดำ เคียวคุชิน คาราเต้
# เรือลาดตระเวนชั้นติคอนเดอโรกา
เรือลาดตระเวนชั้นติคอนเดอโรกา (อังกฤษ : Ticonderoga class cruiser) เป็นชั้นเรือรบหนึ่งในประเภทเรือลาดตระเวนติดอาวุธนำวิถีกองทัพเรือสหรัฐอเมริกา ได้รับอนุมัติการสร้างครั้งแรกในปี พ.ศ. 2521 เรือในชั้นนี้ติดตั้งระบบเรดาร์เฟสอาร์เรย์ แผนแบบแรกเริ่มกำหนดให้เป็นเพียงชั้นเรือพิฆาต ต่อมาได้รับการพัฒนาปรับปรุงเพิ่มขีดความสามารถในการปฏิบัติการรบให้ทันสมัยขึ้น โดยติดตั้งระบบปฏิบัติการรบเอจีส และระบบเรดาห์เอเอ็น/เอสพีวาย 1 ทำให้เรือในชั้นนี้ได้รับการยกระดับจากชั้นเรือพิฆาตติดอาวุธนำวิถี (DDG) มาเป็นเป็นเรือลาดตระเวนติดอาวุธนำวิถี (CG) 

เรืองทั้งหมด 27 ลำ สร้างโดยอู่ต่อเรืออินกัลส์ และอู่ต่อเรือบาธไอรอนเวิร์ค (BIW) เรือทุกลำในชั้นติคอนเดอโรกา (ยกเว้นเรือ ยูเอสเอส โทมัส เอส. เกตส์) ตั้งชื่อตามเหตุการณ์การรบในประวัติศาสตร์สหรัฐอเมริกาที่สำคัญ ทั้งนี้อย่างน้อยมีเรือ 12 ลำ นำชื่อของเรือบรรทุกเครื่องบินสหรัฐอเมริกาที่เคยประจำการในสมัยสงครามโลกครั้งที่สองมาตั้งใหม่อีกครั้ง เช่น ติคอนเดอโรกา, คาวเพนส์, แอนซิโอ, ยอร์กทาวน์, วัลเลย์ ฟอร์ก, บังเกอร์ ฮิลล์, แอนธีแธม, ซาน จาซินโต, เลค แชมเพล์น, ฟิลิปปินส์ ซี, พรินซ์สตัน, มอนเทอเรย์, และ เวลลา กัลฟ์

 รายชื่อเรือ 
ชื่อเรือหมายเลขลำเรือผู้สร้างประจำการ–ปลดประจำการกำหนดการเชื่อมต่อติคอนเดอโรกาCG-47อินกัลส์1983–2004ปลดระวาง, บริจาคสู่พิพิธภัณฑ์ ยอร์กทาวน์CG-48อินกัลส์1984–2004ปลดประจำการ วินเซนเนสCG-49อินกัลส์1985–2005ปลดประจำการ วัลเลย์ ฟอร์กCG-50อินกัลส์1986–2004ปลดประจำการ, ใช้เป็นเรือเป้าหมายในการฝึก จมลงในการฝึก โทมัส เอส. เกตส์CG-51บาธไอรอนเวิร์ค1987–2005ปลดประจำการ บังเกอร์ ฮิลล์CG-52อินกัลส์1986–อยู่ในประจำการ โมบายล์ เบย์CG-53อินกัลส์1987–อยู่ในประจำการ แอนธีแธมCG-54อินกัลส์1987–อยู่ในประจำการ เลย์เต กัลฟ์CG-55อินกัลส์1987–อยู่ในประจำการ ซาน จาซินโตCG-56อินกัลส์1988–อยู่ในประจำการ เลก แชมเพลนCG-57อินกัลส์1988–อยู่ในประจำการ ฟิลิปปินส์ ซีCG-58บาธไอรอนเวิร์ค1989–อยู่ในประจำการ พรินซ์สตันCG-59อินกัลส์1989–อยู่ในประจำการ นอร์ม็องดีCG-60บาธไอรอนเวิร์ค1989-อยู่ในประจำการ มอนเตอเรย์CG-61บาธไอรอนเวิร์ค1990–อยู่ในประจำการ แคนเซลเลอร์วิลล์CG-62อินกัลส์1989–อยู่ในประจำการ คาวเพนส์CG-63บาธไอรอนเวิร์ค1991–อยู่ในประจำการ เกตตี้สเบิร์กCG-64บาธไอรอนเวิร์ค1991–อยู่ในประจำการ โชซินCG-65อินกัลส์1991–อยู่ในประจำการ เว้ ซีตี้CG-66อินกัลส์1991–อยู่ในประจำการ ชิโลห์CG-67บาธไอรอนเวิร์ค1992–อยู่ในประจำการ แอนซิโอCG-68อินกัลส์1992–อยู่ในประจำการ วิคสเบิร์กCG-69อินกัลส์1992–อยู่ในประจำการ เลค อีรีCG-70บาธไอรอนเวิร์ค1993–อยู่ในประจำการ เคป เซนต์ จอร์จCG-71อินกัลส์1993–อยู่ในประจำการ เวลลา กัลฟ์CG-72อินกัลส์1993–อยู่ในประจำการ พอร์ต รอยัลCG-73อินกัลส์1994–อยู่ในประจำการ
# ตำบลตาลชุม
ตำบลตาลชุม อาจหมายถึง
 ตำบลตาลชุม อำเภอท่าวังผา จังหวัดน่าน
 ตำบลตาลชุม อำเภอเวียงสา จังหวัดน่าน
# ตำบลชนแดน
ตำบลชนแดน อาจหมายถึง
 ตำบลชนแดน อำเภอสองแคว จังหวัดน่าน
 ตำบลชนแดน อำเภอชนแดน จังหวัดเพชรบูรณ์
# รอยรักรอยมลทิน
รอยรักรอยมลทิน (เทวนาครี: हमराज़) เป็นภาพยนตร์ ชื่อดังของ บอลลีวู้ด ในอดีต นำแสดงโดย สุนิล ดัท ราช กาปูร์ และ มุมตัส